Velbastaður endt af -staður, wos af boarisch Ploz oda Stettn hoassd und aa mid Stod fawondt is. Des is da Tei, dem sei Bedeitung hunadprozentig kloa is. Monche nemmand o, dass da Ortsnom auf oidnuadisch Vébólstaðr zruckged, wos weatli Vé-Gebeide-Ploz hoassd. A Vé hoassd ma an Schrein ausm germanischn Glaum. Somid kinnt z Velbastaður a germanische religiese Stettn gweng sei, wos ma owa ned nochweisn ko.